Owura Joe Ghartey  a ɔyɛ mbrahyɛbaguanyi ma Essikadu-Ketan mansin mu dze ne ba baa a wɔfrɛ no Ewurama Ghartey  ama  no dɔfo awar wɔ aber a w’anngye no tsir sika.
Nkan no atɔni-gɛneral a ɔsan so yɛ mbrahyɛbaguafie ɔkasafo a ɔtsia ebien dze sene bi bɔtoo face-book a nna orihyira ne ba baa wɔ ne ɔbra akwantu fofor a ɔrebehyɛ ase  mu. Ɔdze nsɛm kakra tow gua wɔ saintsir a w’anngye awar ho ndzɛmba tsentsenntsen emmfi banyin a ɔrewar ne ba baa no hɔ.
Ɔsee ne ba baa no dɛ “Ewurama, Nyame nhyira wo”.Wo kun n’ebusua dze wo mpɛtsea na wo kyerɛw krɔnkrɔn aba dze rebɛgye wo awar. Ber a morokɔ war wo na no, iyi ara so na wo maame n’ebusua so gyee. Ntsi,sɛ wo so oenyi  gye ho a, ibotum so ayɛ dɛm ama wo mba baa so.
Ɔkasamaafo a ogyina banyin n’ebusua no ano no bɔɔ owura Joe Ghartey n’abaw do dɛ wɔanngye ndzɛmba na sika pii emmfi hɔn ebusua no hɔ na mbom ɔgye mpɛtsea na kyerɛw krɔnkrɔn nko.
Ɔsan so kaa dɛ, ber a ebusua no bae botuu Ewurama ne tsir nsa no, owura Ghartey see hɔn dɛ ,ɔbɛgye hɔn mpɛtsea na kyerɛw krɔnkrɔn pɛ osiandɛ ɔmmpɛ dɛ ɔdze ɔhaw biara bɛhaw awarfo no.
